|  |
| --- |
| Valmierā |

|  |  |  |
| --- | --- | --- |
| 28.06.2022 | Nr. | 2.4.8.-1./379 |
|  |
| Uz | 27.06.2022 | Nr. |  |

|  |  |
| --- | --- |
|  | **Latvijas Florbola savienība** |
|  | info@floorball.lv |

|  |
| --- |
| **Par atzinumu bērnu nometnei**  |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Latvijas Florbola savienības (reģ. Nr. 40008256659) 2022. gada 28. jūnija e-iesniegumu no nometnes.gov.lv par atzinuma nepieciešamību bērnu diennakts nometnes darbības uzsākšanai Kocēnu sporta namā, Alejas ielā 4, Kocēnos, Kocēnu pagastā, Valmieras novadā.

2022. gada 30. maijā telpu apsaimniekotājam, Kocēnu sporta skolai, ir izsniegts Inspekcijas atzinums Nr. 2.4.8.-14./320 par objekta – Kocēnu sporta nama – gatavību darbības uzsākšanai (turpināšanai). Izsniegtais atzinums ir derīgs visām rīkotajām bērnu nometnēm augstāk minētajā norises vietā vienu gadu gadījumos, ja nav iesniegta informācija par izmaiņām. Kocēnu sporta nama apsekojums un higiēniskais novērtējums veikts 2022. gada 26. maijā.

Inspekcija informē, ka Latvijas Florbola savienībai ir jāvēršas pie Kocēnu sporta skolas, lai saņemtu Inspekcijas izsniegto atzinumu Nr. 2.4.8.-14./320.

Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” un Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.

Vienlaikus Inspekcija atgādina, ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv)

|  |  |
| --- | --- |
| Sabiedrības veselības departamenta Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |